Trois hommes et un couffin

***Trois hommes et un couffin*** (títol orichinal en francés, en aragonés ***Tres hombres y una cesta***, estrenada en Aragón con o títol de ***Tres solteros y un biberón***) ye una cinta de cine francés de cine de comedia estrenada en 1985, dirichida por Coline Serreau seguntes un guión orichinal d'ella mesma, con musica de Franz Schubert (*[[Quinteto ta cuerda de Schubert|Quinteto ta cuerda]]*), una dirección de fotografía de Jean-Jacques Bouhon y Jean-Yves Escoffier, una producción cinematografica de Jean-Francois Lepetit ta las productoras CEA Studios, Flach Film, Soprofilms y TF1 Films Production y un elenco d'actors formau por Roland Giraud, Michel Boujenah, André Dussollier, Philippine Leroy-Beaulieu, Dominique Lavanant, Marthe Villalonga, Annick Alane, Josine Comellas, Gwendoline Mourlet, Jennifer Moret, François Domange, Gabriel Jabbour, Julien Maurel, Giuseppe Amorin, Jean Barney, Marianne Basler, Christian Bouillette, Michel Carliez, Gilles Cohen, Basile de Bodt y Pierre Descamps, entre d'atros.

Jacques, Pierre y Michel son tres hombres solteros que son compartindo un amplo piso en o centro de París y de contino i celebran fiestas. Jacques ye azafato en una companyía aeria y marcha enta Extremo Orient bellas semanas, pero ha acceptau recullir un paquet que un conoixiu suyo li deixará en casa ta que lo recullan dimpués. Él no lo sabe, pero lo paquet contien drogas, y avisa a los suyos amigos d'o paquete pero no pas d'o suyo conteniu. Cuan Pierre y Michel troban debant d'a puerta una cesta con un nino suposan que ixe ye lo "paquet" que asperaban, y troban una nota que diz que ye una nina filla de Jacques. Creyen que a lo día siguient lis recullirán o paquet y pasan u día bien complicau ta poder cubrir as necesidaz d'a nina. Pereo cuan vien a recullir o paquet descubren que no ye a la nina a qui vienen a buscar, y amás Sylvie, la mai d'a nina, diz que por necesidaz laborals ha de marchar bel tiempo y no puet cudiar-la, asinas que la deixa con su pai. Pierre y Michen suportan os días que faltan dica que plegue Jacques, pero cuan iste torna enta casa se veyen obligus a compartir toz tres o cudiau d'a nina, asperando que torne su mai y veyendo las suyas vidas bien cambiadas a causa de tener ixa nina en a suya casa.

*Trois hommes et un couffin* ye una cinta que s'ambienta en a ciudat francesa de París en a suy epoca actual (1985) y las suyas escenas se filmoron en ixa mesma ciudat.

Ye una cinta que ha recibiu bels premios y nominacions, en destacando tres Premios César (Millor Cinta, Millor Dirección y Millor Guión) y una nominación a lo Premio César a la Millor Dirección en 1986 mientres a 11<sup>ena</sup> edición d'os premios; una nominación a lo Premio Oscar a la Millor Cinta en luenga no anglesa en 1986 mientres a 58<sup>ena</sup> edición d'os Premios Oscar; y una nominación a lo Premio Globo d'Oro a la Millor Cinta en Luenga Forana en 1987 mientres a 44<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1985.
* Cintas de 1985.

## Referencias

## Vinclos externos
*  ''Trois hommes et un couffin'' en Internet Movie Database.
*  ''Trois hommes et un couffin'' en Rotten Tomatoes.
*  ''Trois hommes et un couffin'' en Box Office Mojo.